ออมสินจับมือ ธ.ก.ส. ขายสลากวันแม่มูลค่า 2 พันลบ. เริ่มขาย 12-31 ส.ค.
นายวัลลภ เตชะไพบูลย์ กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย.เชิญชวนผู้สนใจซื้อสลากเพื่อสังคม โดยธนาคารออมสิน จับมือ ธนาคารเพื่อการเกษตรและสหกรณ์การเกษตร (ธ.ก.ส.) ออกสลากเพื่อสังคม จำนวน 2,000 ล้านบาท ในวงเงินสูงสุดธนาคารละ 1,000 ล้านบาท
5 ส.ค. 2558

นายวัลลภ เตชะไพบูลย์ กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย.เชิญชวนผู้สนใจซื้อสลากเพื่อสังคม โดยธนาคารออมสิน จับมือ ธนาคารเพื่อการเกษตรและสหกรณ์การเกษตร (ธ.ก.ส.) ออกสลากเพื่อสังคม จำนวน 2,000 ล้านบาท ในวงเงินสูงสุดธนาคารละ 1,000 ล้านบาท
โดยมี บสย. สนับสนุนการค้ำประกัน เพื่อปล่อยสินเชื่อสำหรับกิจการเพื่อสังคมและวิสาหกิจชุมชนให้สามารถเข้าถึงแหล่งทุนได้ ซึ่งตรงกับนโยบายของ บสย.ที่ต้องการขยายความช่วยเหลือไปยังผู้ประกอบการกลุ่มใหม่ คือ ผู้ประกอบกิจการเพื่อสังคม โดยสลากดังกล่าวมีกำหนดขาย 20 วัน ระหว่างวันที่ 12-31 สิงหาคม 2558 ที่ธนาคารออมสินและธ.ก.ส.